Hiljainen seurakunta

**2/2024 • Lokakuu**

**Hiljainen Seurakunta**

Päätoimittaja: Sari Timonen

Toimitus: Kuurojen papit ja diakoniatyöntekijät

Ilmestyminen: Kolme kertaa vuodessa

Osoitteenmuutokset sähköpostitse: arja.kunnala@evl.fi

tai postitse osoitteella:

Arja Kunnala, Kirkkohallitus/DY PL 210, 00131 Helsinki

Osoiterekisteri: Kirkkohallitus / Diakonia ja yhteiskunta

ISSN 0359-5625 (Painettu)

ISSN 2341-5975 (Verkkojulkaisu)

Kannen kuva: Meri-Anna Paloniemi

Teksti ja kuvat: Tiinakaisa Honkasalo

Kiitos vuodenajoista

Kesällä pääsin työkavereiden kanssa tutustumaan Saamenmaalle pohjoiseen. Kävimme Pielpajärven luontopolulla. Saamelaisessa kulttuurissa luonto on hyvin tärkeää. Niinpä vuodenaikojakin on kahdeksan! Luit ihan oikein. Luontopolulle oli merkitty kahdeksan opastetaulua. Niissä jokaisessa oli kerrottu ajatuksia saamelaisten eri vuodenajoista. Tässä poimintojani niistä:

1. Kevät

Vuodenkierto alkaa keväästä toukokuussa, koska silloin poron vasat syntyvät ja se on tärkeää. Toukokuuta kutsutaan myös vasakuukaudeksi.

2. Kevätkesä

Kesäkuusta alkaa kesäkausi, jolloin luonto alkaa vihertää. Luonto herää eloon pitkän talven jälkeen. Muuttolinnut saapuvat pohjoiseen.

3. Kesä

Keskikesällä aurinko paistaa yölläkin. Yötön yö jatkuu pidempään kuin etelässä. Heinäkuusta alkavaa aikaa on kutsuttu heinäkaudeksi. Silloin aletaan koota eläinten talviravintoa talteen.

4. Syyskesä

Elokuusta alkaa sadonkorjuu, metsien ja soiden marjojen­keruun aika. Poroille alkaa vaihtua talvikarva. Siksi tätä aikaa on sanottu myös karvan luomisen ajaksi.

5. Syksy

Luonto alkaa valmistautua talvilevolle. Valo vähenee ja metsien vihreys muuttuu hehkuviksi ruskan sävyiksi. Muuttolinnut lähtevät, mutta pohjoiseen saapuu koskikara, jota on pidetty onnea tuovana lintuna. Siitä käytetään nimitystä ”Jumalan lintunen”.

6. Syystalvi

Marraskuu on saamen kielellä kaamoskuu. Alkaakin kaamoskausi, jolloin valo vähenee huomattavasti. Joulukuussa valo on vähimmillään. Mutta taivaalla voi näkyä kirjavia ja hehkuvia revontulia.

7. Talvi

Sininen hämärä peittää maisemat, mutta kuutamo saa metsät kimmeltämään. Tähdet näkyvät kirkkaina. Tammikuu on saamen kielellä uudenvuoden kuukausi. Kaamos alkaa kääntyä pois. Päivä päivältä valon määrä lisääntyy.

8. Kevättalvi

Maaliskuu on saameksi joutsenkuu. Joutsenten pesintäkausi alkaa. Pitkän pimeän ajan jälkeen lisääntyvä valo kutsuu elämää jälleen esiin. Huhtikuu on hankikuu. Aurinko alkaa sulattaa hankea, mutta yöpakkaset tekevät vielä hangen kuoresta kovan eli hankikelin.

Ihminen on Luojan luoma ja myös osa luontoa. Meille on annettu luonto ja vuodenajat. Meillä on myös velvollisuus suojella luontoa, kunnioittaa ympäristöä ja yrittää olla jättämättä jälkiä luontoon. Syksyn tullen on hyvä muistaa kiittää luonnon antimista ja eläimistä. Jokainen luotu on Jumalan oma ja rakas.

Tiinakaisa Honkasalo, Turun piirin kuurojenpappi

.

Teksti ja kuva: Riikka Honkavaara

Boris Ström, 95 vuotta

Kesäkuun lopussa saimme diakonissa Anne-Mari Kyllösen kanssa vierailla 95-vuotiaan Boris Strömin luona Oulun keskustassa. Onnittelukäynnillä huomasimme nopeasti, miten monipuolisen päivänsankarin luona meillä oli kunnia vierailla helteisenä kesäpäivänä. Boris on vaikuttanut kuurojen yhteisössä monella tavalla pitkän elämänsä aikana.

Boris kertoi meille, että hän syntyi 28.6.1929 Pietarsaaressa kaksikieliseen perheeseen. Boris asui lapsuutensa Isä Torstenin, äiti Olgan sekä isoveli Bjarnen kanssa Pietarsaaressa vuoteen 1936, jolloin perhe muutti Imatralle. Koulunkäynnin Boris aloitti Mikkelin kuurojen koulussa vuonna 1938. Hän ehti käydä koulua puolitoista vuotta ennen talvisodan syttymistä. Marraskuun viimeinen päivä vuonna 1939 onkin jäänyt elävästi Boriksen mieleen. Hälytyskellojen alkaessa soida, opettaja käski oppilaiden juosta metsään. Hälytyskellojen soiton päätyttyä palattiin kouluun, mutta seuraavana päivänä kouluun ei enää menty.

Elokuussa 1940 perhe muutti isän työn perässä Ouluun. Boriksesta tuli Oulun kuurojen koulun oppilas 11 vuoden iässä ja Boris kertoi koulunkäynnin olleen hänelle mieluista. Koulu kuitenkin keskeytyi jatkosodan takia. Boris muisteli, että jatkosodan loputtua oppilaat olivat mukana siivoamassa kuurojen koulua ja asuntolaa. Koulunkäynti jatkui vuoteen 1948 saakka.

Oulun koulun jälkeen Boriksen opinnot jatkuivat Turussa kuurojen ammattikoulussa. Hän valmistui kultasepäksi vuonna 1952. Samana vuonna Boris palasi takaisin Ouluun, josta löytyi myöhemmin rinnalle puoliso, Annikki. Vuonna 1955 rippipappi Heikki Hyvärinen vihki Boriksen ja Annikin kuurojen yhdistystalolla.

Boris teki pitkän työuran kultaseppänä pääosin omassa liikkeessä Merikoskenkadulla. Boris muistelee, miten hän teki töitä takahuoneessa, kun taas vaimo palveli asiakkaita liikehuoneen puolella.

Pitkän elämänsä aikana Boris on joutunut luopumaan kahdesta omasta lapsestaan sekä puolisostaan. Yksi lapsista asuu Oulun lähistöllä.

Keskustelimme Boriksen kanssa myös monista luottamustoimista sekä -tehtävistä niin urheilun, Kuurojen liiton kuin seurakunnankin piirissä. Urheilussa Boris on ollut mukana sekä kuurojen että kuulevien kanssa. Hän on harrastanut monipuolisesti mm. yleisurheilua, koripalloa sekä ampumista. Käy ilmi, että Boris on urheillut myös kansainvälisellä tasolla. Boris on mm. Europan mestari kuurojen ilmakivääriammunnassa.

Sukututkimuksen tekeminen ja kirjoittaminen ovat kuuluneet Boriksen harrastuksiin vuodesta 1987 lähtien. Nyt isän puolen sukututkimus ulottuu jo vuoteen 1470.

Boris on toiminut aktiivisesti myös seurakunnassa ja osallistuu edelleen ahkerasti toimintaan. Seurakunnan leirit ja retket sekä monenlaiset kokoontumiset piristävät Boriksen mukaan mukavasti arkielämää. Boris on myös seurakunnan viittomakielisessä kuorossa ja avustaa kuoron kanssa Oulun viittomakielisissä jumalanpalveluksissa.

Syntymäpäivävierailun jälkeen olemme monta elämäntarinaa rikkaampia ja jatkamme matkaa kiitollisin mielin. Boris lähettää Hiljainen seurakunta -lehden lukijoille sydämelliset terveiset.

Paljon onnea, Boris!

Teksti: Tuula Mertanen • Kuvat: Tuula Haarala-Räisänen, Ekaterina Kukkosen ystävä, Marja Saukkonen ja Tuula Mertanen

**Kirkko mukana Kuurojen valtakunnallisilla kulttuuripäivillä Tanssin talossa Helsingissä 11.5.2024**

Usein sanotaan, että kirkon pitää mennä sinne, missä on ihmisiä. Kirkon vt. viittomakielisen työn ja saavutettavuuden asiantuntija Tuula Mertanen Kirkkohallituksesta tiedusteli keväällä kollegoiltaan ajatusta osallistumisesta kulttuuripäiville oman esittelypöydän taakse. Idealle osoitettiin innolla vihreää valoa. Tällaista ei ole näemmä toteutettu aiemmin. Seuraavaksi selvisi pikakyselyllä, keitä kaikki pääsisivät paikalle. Meitä oli yhteensä seitsemän työntekijää vuorotellen paikalla koko päivän. Kirkon oman esittelypöydän lisäksi päivillä oli muitakin esittelypöytiä eri järjestöistä ja yrityksistä. Saimme vierailla toistemme pöydissä ja vaihtaa ajatuksia mahdollisia tulevaisuuden yhteistyökuvioita varten.

Kirkkohallituksessa valmistellaan parhaillaan kirkon viittomakielisen työn linjausta. Kulttuuripäiville osallistujat saivat kyselyn kautta kertoa kirjoittamalla tai viittomalla ajatuksistaan ja toiveistaan kirkon viittomakielisestä työstä tulevaisuutta varten. Olemme kiitollisia arvokkaista vastauksistanne! Esittelypöydällä esiteltiin kirkon viittomakielistä työtä ja keskusteltiin monista eri aiheista. Siellä oli myös mahdollisuus tehdä lehtitilaus Hiljainen seurakunta -lehdestä. Monet olivat todella ilahtuneita nähdessään esittelypöydän, koska kirkon viittomakielinen työ oli esillä. Meistä työntekijöistäkin oli hienoa olla ensimmäistä kertaa mukana kulttuuripäivillä esittelypöydän takana.

Päivän päätteeksi saimme yhdessä hiljentyä viittomakielisessä messussa, jonka pääkaupungin seudun ja yksi pääkaupungin ulkopuolinen työntekijä järjestivät St.Jacobsin kirkossa Lauttasaaressa. Viittomakielinen kuoro ja viittomakieliset seurakuntalaiset olivat mukana toteuttamassa messua. Messun jälkeen jatkettiin rupattelua kirkkokahvin merkeissä. Paikalla oli noin 70 osallistujaa.

Kiitos meidän kaikkien puolesta mukavista kohtaamisista sekä esittelypöydän luona että messussa!

Teksti: Seija Einola ja Ritva Engblom • Kuvat: Ritva Engblom

Retkellä Itä-Uudellamaalla

Haastateltavana Ritva Engblom.

Mitä retkiohjelmassa oli?

Retki oli yhteinen Vantaan kuurot ry:n, Aspa Perhoslehdon ja Vantaan seurakunnan kanssa. Retkelle lähtö tapahtui lauan­taina 24.8. Myyrmäeltä ja Tikkurilasta. Retkikohteina oli Pyhtään Pyhän Henrikin kirkko, Bosgårdin tila ja Malmgårdin linna.

Keitä retkellä oli mukana?

Retkellä oli mukana vantaalaisia, Aspa Perhoslehdon asiakkaita ja Vaku ry:n jäseniä. Lisäksi mukana oli kaksi viittomakielen tulkkia. Kuurojenpappi Janne Rissanen oli mukana retkellä ja piti meille hartauden Pyhän Henrikin kirkossa. Yhteensä meitä oli 34 + kuljettaja.

Mitä retkikohteista jäi mieleen?

Pyhtään Pyhän Henrikin kirkko oli upea keskiaikainen kivikirkko vuodelta 1460. Kirkon vahtimestari kertoi, että kirkko on säilynyt lähes alkuperäisenä. Kirkon ulkoseiniä on tuettu tukipilareilla, koska maa kirkon alla on vajonnut vuosisatojen aikana. Kirkosta löytyy Mooseksen puinen patsas, jolla on pirunsarvet. Syynä on Raamatun käännösvirhe kreikan kielestä latinan kieleen. Kreikan kielen hiuslaitetta tarkoittava sana käännettiin latinan kielelle sarviksi.

Bosgårdin luomutilalla meille oli tilattu lounas kakkukahveineen. Lounaan nautimme heinävintillä, joka oli kunnostettu juhlapaikaksi. Tilakaupasta sai ostaa makkaroita ja lihaa, jotka oli valmistettu tilan Charolais-karjasta.

Malmgårdin linnassa meitä opasti kreivi Henrik Creutz. Hän on Malmgårdin linnan 13. omistaja alenevassa sukupolvessa. Nykyinen päärakennus on rakennettu vuonna 1885. Huoneita on 50 ja niissä kaikissa on kattomaalaus. Kreivillä riittää siivoamista jokaiselle päivälle. Juhlasalin seinillä oli paljon muotokuvia Creutzin suvun esi-isistä ja -naisista. Malmgårdin tila on perustettu vuonna 1606. Malmgård on viljatila, jossa viljellään luonnonmukaisesti alkuviljalajeja esim. spelttiä. Peltoalaa on yli 500 hehtaaria. Tilan kartanopuodissa myydään viljatuotteita esim. jauhoja ja kaurahiutaleita sekä Malmgårdin panimon oluita. Muutamat retkeläiset ottivat muistoksi selfiekuvia kreivin kanssa.

Mitä muuta haluat sanoa?

Suosittelen jokaiselle näitä mielenkiintoisia retkikohteita. Kreivi oli aiemmin osallistunut viittomakielen kurssille, mutta unohtanut oppimansa. Me rohkaisimme kreiviä uudestaan viittomaan.

Teksti: Marja Saukkonen, Tiinakaisa Honkasalo, Päivi Korhonen, Sari Timonen

Mikä ihana kesä!

Kesä on seurakunnassakin tapahtumien, retkien ja leirien aikaa. Tänä kesänä aurinko paistoi ja muistoihin jäi monta mukavaa tapahtumaa ja tapaamista!

**Jyväskyläläiset** olivat retkellä Toivakassa 12.6.2024. Tutustumiskohteena Toivakan ainutlaatuinen kirkko, jossa on taiteilija Pellervo Lukumiehen kuuluisat katto­maalaukset.

**Turkulaisetkin** olivat kesäretkellä!

**Oulussa** kesä aloitettiin yhteisellä jäätelönsyönnillä torilla. Väkeä oli yhteensä liki 50 henkeä.

**Helsingin** seurakuntien kuurojenpiirien yhteinen retki toteutui toukokuun loppupuolen hellepäivänä. Retkellä tutustuttiin Espoon ortodoksisen seurakunnan pyhittäjä Herman Alaskalaisen kirkkoon Tapiolassa. Kirkon taidokkaat seinämaalaukset olivat bysanttilaistyylisiä. Kirkko valmistui v.1998. Kaikki maalaukset valmistuivat 10-v. juhlaan vuonna 2008. Kirkon opastuksen jälkeen menimme Tapiolan kauppakeskuksen” Ainoaan” kahveille. Retkeläisiä oli noin 25 hlöä.

Helsingin seurakuntien kuurojentyö ja Helsingin Kuurojen Yhdistyksen seniorikerho teki yhteistyöretken Lohjalle 2.9. Retkemme ensimmäinen kohde oli Tytyrin kaivos. Kypärät päässä menimme kahtena ryhmänä ultramodernilla Kone Oy: n hissillä maan alle kaivokseen. Opas kertoi monipuolisesti kaivostoiminnan historiasta ja nykypäivästä. Tytyri on kalkkikaivos, josta jalostetaan erilaisia tuotteita maailmanlaajuiseen myyntiin.

Kaivosvierailun jälkeen söimme maittavan lounaan Kansan Raamattuseuran kurssikeskus Vivamossa. Kävelimme kirkkoon, jossa Maija Nyman kertoi jännittävän historiikin ja piti meille kauniin hartauden. Saimme lopuksi poimia pienen pussillisen Vivamon omenoita kotiin viemisiksi.

Viimeisenä retkikohteenamme oli Lohjan keskiaikainen Pyhän Laurin kirkko. Jälleen taitava oppaamme kertoi kirkon historiasta ja seinämaalausten avulla raamatunkertomukset. Viime vuonna teimme retken Hattulan keskiaikaiseen kirkkoon. Tutkijat pitävät melko varmana, että näiden molempien kirkkojen seinämaalauskuvien tekijä on sama henkilö. Muistimme yhtäläisyydet.

Oli mielenkiintoista! Näimme ja koimme paljon retkellämme!

Teksti: Riikka Honkavaara ja Janne Rissanen

Viittomakielinen rippikoululeiri toteutui pitkän tauon jälkeen

Tänä kesänä toteutui pitkästä aikaa viittomakielinen rippikoululeiri Hvittorpin leirikeskuksessa Kirkkonummella. Rippikoulu alkoi jo keväällä Janne-papin johdolla. Kevättalvella oli etukäteispäiviä, 3 opetuspäivää koulussa ja 2 lauantaipäivää. Tässä ryhmässä oli kahdeksan oppilaista. Kesäleirillä oli mukana 6 oppilasta, mutta kaikki kahdeksan konfirmoitiin. Vietimme mukavan ja monipuolisen viittomakielisen rippikoululeiriviikon Hvittorpissa kauniissa maisemissa.

Leiripäivien ohjelmassa oli opetuksen lisäksi aamu- ja iltahartaudet sekä vapaata ohjelmaa, kuten jalkapalloa, mölkkyä, frisbeegolfia ja uintia. Siellä oli myös pieni ”retriitti saari” jossa sai istuskella rauhassa ja katsella järveä. Ruuat maistuivat viikon aikana. Samassa leirikeskuksessa oli myös kansainvälinen rippikoululeiri, jonka meillä oli yhteinen diakoniaoppituntia sekä vietimme hartautta yhdessä. Leirin parasta antia nuorten mukaan oli se, että sai olla toisten viittomakielisten kanssa.

Leiriviikko huipentui yhteiseen konfirmaatiomessuun Hvittorpin kappelissa. Kappeliin oli kokoontunut n. 85 henkilöä. Messussa jokainen nuori siunattiin yhdessä omien läheisten kanssa. Nuoret toteuttivat esirukouksen, joka oli yhdessä valmisteltu leiriviikon aikana. Messun ja konfirmaation jälkeen oli kahvit, ennen kuin jokainen nuori läheisineen suuntasi kotimatkalle omiin juhliinsa.

Leirillä oli mukana Helsingin piirin kuurojenpappi Janne Rissanen, Mikkelin piirin kuurojenpappi Seppo Laukkanen ja Tampereen erityisdiakoni Sirpa Toivo. Osan viikosta mukana oli myös Oulun alueen kuurojenpappi Riikka Honkavaara.

RIPPIKOULUUN ENSI KESÄNÄ?

Ensi kesän 2025 viittomakielinen rippikoululeiri on suunnitteilla. Voit ilmoittaa halukkuudestasi tai kysyä lisätietoja oman alueesi kuurojenpapilta.

Teksti: Tiinakaisa Honkasalo, Sari Timonen

Turussa vietettiin Sateenkaarimessua

Sunnuntaina 1.9 vietettiin Sateenkaarimessua Turun tuomiokirkossa. Messu oli osa Turun Pride-viikon ohjelmaa. Messu toimitettiin kahdella suomeksi ja ruotsiksi, sekä tulkattiin molemmille viittomakielillemme. Messussa saarnasi Turun piispa Mari Leppänen.

Kysyimme Turusta, miksi tarvitaan Sateenkaarimessuja?

Tiinakaisa Honkasalo, olet kuurojenpappi ja työhösi kuuluu myös yhdenvertaisuusasiat.

Miksi tarvitaan erityisiä messuja? Miksi seksuaalivähemmistöille täytyy järjestää oma messu?

- Nämä messut ovat samantapaisia kuin mitkä tahansa muutkin kristilliset messumme. Messun keskeisin asia on pyhä ehtoollinen. Rukouksissa, virsissä, tekstien ja sanojen valinnoissa pyritään huomioimaan armo ja hienotunteisuus. On tärkeää, ettei ketään suljeta evankeliumin armon ulkopuolelle hänen ominaisuutensa tai suuntautumisensa tähden. Valitettavasti näin ei ole kaikkialla aina. Sateenkaarimessun aikana messutilassa on nähtävillä sateenkaaritunnuksia, koska ne symboloivat kävijöille turvallista tilaa. Sellaista, jossa saa olla oma itsensä. Tällaisia vertaistuen ja hyväksynnän erityismessuja yhä tarvitaan.

*Sateenkaarimessut ovat seksuaali- ja suku­puolivähemmistöihin kuuluville ja heidän läheisilleen suunnattuja luterilaisia jumalan­palveluksia. Tarkoituksena on messun yhteydessä antaa paikka, jossa on mahdollisuus kokoontua ja tavata toisia samassa elämäntilanteessa olevia ihmisiä.*

*Sateenkaarimessuja järjestetään suurimmissa seurakunnissa eri puolilla Suomea.*

*Sateenkaarinimitys tulee 1970-luvulta, kun Yhdysvalloissa suunniteltiin sateenkaaren kuusivärinen lippu seksuaalivähemmistöjen tunnukseksi.*

*Lähde: evl.fi*

Tulkaa kaikki

Saarnassaan piispa Mari Leppänen pohti, ovatko kirkkoon kaikki tervetulleita:

*Tänä kesänä kävin kesäretkellä Pohjois-Savossa Vieremällä ja Vieremän kauniissa kirkossa. Huomioni kiinnittyi kirkon ulko-oven päällä olevaan tekstiin. Kirkon seinässä luki: ”Tulkaa minun tyköni kaikki.”*

*Teksti pysäytti ja puhutteli. Mietin kirkkoani ja sitä, millaisen viestin ihmisille annamme, millainen kutsu meistä välittyy. Suren oikeassa olemista ja yläpuolelle asettumista, paremmin tietämistä ja oikean uskon omistamista, kylmyyttä ja kovuutta. Tuttuja kiusauksia meistä jokaiselle. Tietenkin se on vain yksi puoli ihmisestä ja kirkosta. Samaan aikaan näkyy kärsivällistä rakkautta, sitoutunutta taistelua ihmisyyden ja kestävän maailman puolesta, lempeyttä ja sydämellisyyttä.*

*Minua kosketti tekstissä sana kaikki. Totta kai sen oli sen monta kertaa kuullut, mutta tuossa yhteydessä se avautui uudella tavalla. - -*

*Rakas ystävä, tänään Jeesus tulee vierellesi, kulkee sinun tahdissasi, ottaa kantaakseen sinun kuormasi. Hän on kuin satunnainen ohikulkija, joka huomaa raskaat kantamuksesi ja tarjoutuu avuksi, jotta saisit vähän levähtää. Hän ei lisää hartaillesi taakkoja vaan vapauttaa sinut erilaisten vaatimusten alta. Vierelläsi kulkee sydämeltään lempeä ja nöyrä Vapahtaja, joka rakastaa sinua juuri sellaisena, miksi Jumala on sinut luonut. Ja lupaa: hänen luonaan sielusi voi löytää levon. Jeesus tulee luoksemme, jotta osaisimme kulkea toistemme luo. Hän lähettää meidät kulkemaan yhtä matkaa, toisten kuormia keventäen. Silloin voimme olla sovinnon, luottamuksen ja lohdutuksen yhteisö, jonka jokainen jäsen julistaa: tulkaa kaikki.*

Teksti: Riikka Honkasalo • Kuva: Aarne Ormio

Sari Timonen aloitti Kirkkohallituksen asiantuntijana

Kuka olet ja mistä tulet?

Olen Sari Timonen Oulusta. Aloitin 1.7. Kirkkohallituksen viittomakielisen työn asiantuntijana. Kotini on edelleen Oulussa, vaikka työpaikkani on Helsingissä. Teen etätyötä ja käyn kuukausittain Helsingissä. Ennen tätä työtä olin Oulun piirin kuurojenpappi.

Mitä työhösi kuuluu?

Tähän työhön kuuluu paljon erilaisia töitä. Koordinoin ja kehitän kirkon viittomakielistä työtä. Tämä tarkoittaa esimerkiksi sitä, että kokoonnumme kuukausittain viittomakielistä työtä tekevien kanssa keskustelemaan työstä ja siihen liittyvistä asioista. Toimitan tätä Hiljainen seurakunta -lehteä sekä vastaan Kirkko ja viittomakieliset -nettisivuista. Näitä kumpaakin aletaan pikapuoliin uudistamaan. Työhön kuuluu myös monenlaista vaikuttamista niin kirkossa kuin yhteiskunnallisestikin. Viestini on: kirkon viittomakielinen työ on hyvin tärkeää. Jokaisella on oikeus saada kirkon palveluita ja vastaanottaa evankeliumia omalla kielellään.

Mitä harrastat?

Milloin mitäkin. Hurahdan aina kaikkiin uutuuksiin. Välillä kahvakuulailen ja pyöräilen, toisinaan taas uppoudun sohvan pohjalle katsomaan hyviä tv-sarjoja. Olen jo pitkään harrastanut juurileivontaa, ja pidän myös puutarhahommista ja käsitöistä. Luen paljon. Meillä on koira, cockerspanieli Ilona. Hän on meidän ”silmäterämme” ja kaikkien päivien hauskuuttaja!

Mitä emme sinusta tiedä?

Olen pelannut vuoden Amerikassa koripalloa! (Tosin vain vaihto-oppilaana ollessani ja koulusarjassa, mutta tällä aina leikilläni kehuskelen.)

Mitä haluaisit sanoa Hiljainen seurakunta -lehden lukijoille

Kiitos, kun olet olemassa. Olet tärkeä ja rakastettu. Jumalan huolenpidon siunaamaa syksyä juuri sinulle!

Kirkolliset ilmoitukset

Kuolleet

Valtias, nyt annat palvelijasi

nukkua pois rauhassa,

lupauksesi mukaisesti.

Silmäni ovat nähneet

pelastuksen, jonka olet

kaikille kansoille valmistanut.

Luuk. 2: 29–30

Ahti Kalevi Kuningas

s. 5.6.1935 Säkkijärvi

k. 20.2.2024 Turku

Liisa Kyllikki Lepistö os. Leikas

s. 19.5.1945 Juva

k. 7.3.2024 Lahti

Samuli Mikael Kujanpää

s. 16.6.1932

k. 12.3.2024 Tampere

Alpo Aleksi Ruokolahti

s. 7.9.1923 Jämsä

k. 14.5.2024 Jämsä

Osmo Olavi Simppala

s. 6.11.1939 Sodankylä

k. 19.5.2024 Lahti

Martta Kyllikki Engman, s. Niinikangas

s. 5.5.1935 Helsinki

k. 17.6.2024 Tampere

Irja Ulla Sinikka Pallari os. Talman

s. 22.10.1935 Posio

k. 24.7.2024 Oulu

Martta Maire Hyvönen, os. Pessinen

s. 21.8.1938 Valkjärvi

k. 9.8.2024 Keuruu

Mistä löydän tiedotteita oman tai toisen seurakunnan tapahtumista? Mistä voisin katsella viittomakielisiä hengellisiä videoita?

* **Ylen teksti-tv:n sivu 558:** Ev.lut. kirkon viittomakielinen työ
* **Facebook, Viittova seurakunta -ryhmä:** [facebook.com/groups/viittovaseurakunta](http://facebook.com/groups/viittovaseurakunta)
* **YouTube Viittova seurakunta:** [youtube.com/viittovaseurakunta](http://youtube.com/viittovaseurakunta)
* **YouTube Seppo Laukkanen:** youtube.com/@kuurojenpappiseppolaukkane1221
* **YouTube Joensuun seura­kuntayhtymän erityisdiakonia:** [youtube.com/@joensuunseurakuntayhtymane9929](http://youtube.com/%40joensuunseurakuntayhtymane9929)
* **X (Twitter):** Marja Kuurojenpappi
* **Instagram:** kuurojenpappi
* **Instagram:** kuurojenpappiriikka

Elsie Roosin matkassa

Kuurojen Lähetys ry täyttää 70 vuotta,

kutsumme jäsenemme yhteiseen juhlaan

Kulttuurikeskus ja kokoushotelli Sofiaan, Helsinkiin 28.-30.3.2025

Osoite on Kallvikinniementie 35, 00980 Helsinki.

Perjantaina 28.3.2025, vapaata yhdessäoloa.

Lauantaina 29.3.2025 on vuosikokous ja pienimuotoista ohjelmaa

Sunnuntaina 30.3.2025 on juhlajumalanpalvelus

Tarkempi ohjelma julkaistaan lähempänä tapahtumaa. Ajankohtainen tieto on saatavissa kotisivuillamme [www.kuurojenlahetys.fi](http://www.kuurojenlahetys.fi)

Kulttuurikeskus ja kokoushotelli Sofiassa on mahdollisuus majoitukseen omalla kustannuksella.

Päärakennus:

Majoitus kahden hengen huoneessa 60,00 €/hlö/vrk

Majoitus yhden hengen huoneessa 100,00 €/vrk

Erillisrakennuksessa samassa pihapiirissä:

Majoitus kahden hengen huoneessa 50,00 €/hlö/vrk

Majoitus yhden hengen huoneessa 90,00 €/vrk

aamiainen sis. hintaan ja on tarjolla klo 7.30–10.00

Lisätietoja: info@kuurojenlahetys.fi

Tapaamisiin!

Kuurojen Lähetyksen hallitus

Seurakuntien diakoniatyöntekijöitä

Espoo

Annika Pajunen

Kirkkokatu 1, 02770 Espoo

puh. 040 5311 002

sähköposti annika.pajunen@evl.fi

Tapaamiset ajanvarauksella.

Heinola

Tarja Soppi

puh. 050 595 1409

sähköposti tarja.soppi@evl.fi

Helsinki

Päivi Korhonen

Kolmas linja 22 B, 00530 Helsinki

puh. 09 2340 2544

puh. 050 301 9619

sähköposti paivi.korhonen@evl.fi

myös webkamera

Vastaanotto ajanvarauksella.

Imatra

Maija Pakarinen

Olavinkatu 13, 55100 Imatra

puh. 040 522 0706 (myös whatsapp)

sähköposti maija.pakarinen@evl.fi

Joensuu

Tuula Mertanen

Kirkkokatu 28, 80100 Joensuu

puh. 050 366 0892

sähköposti tuula.mertanen@evl.fi

Jyväskylä

Anna-Sofia Hartman

Vapaudenkatu 47, 40101 Jyväskylä

puh. 050 549 7012

sähköposti anna-sofia.hartman@evl.fi

Päivystys: ti klo 9–12 Aseman pysäkillä; Hannikaisenkatu 27–29

Kotka

Anna-Stina Tulokas

puh. 041 462 6205

sähköposti anna-stina.tulokas@evl.fi

Kouvola

Ulla Torniainen

Savonkatu 40, 45100 KOUVOLA

puh. 040 746 3444

sähköposti ulla.torniainen@evl.fi

Kuopio

Mira Leinonen

Suokatu 22, 70100 Kuopio

puh. 040 484 8467

sähköposti mira.leinonen@evl.fi

Lahti

Iida Sopanen

Vapaudenkatu 6 A, 15110 Lahti

puh. 044 719 1258

sähköposti iida.sopanen@evl.fi

Puhelinpäivystys ke klo 9–10. Asioiminen onnistuu myös tekstiviesteillä.

Vastaanotto ke klo 10–12.30.

Kuukauden ensimmäinen keskiviikko (markkinapäivinä) vastaanotto ilman ajanvarausta osoitteessa Vapaudenkatu 6, vastaanottohuone 1.

Muina keskiviikkoina vastaanotto on Lahden palvelutorilla kauppakeskus Triossa vastaanottohuoneessa Ulappa. Ota oma tulkki mukaan.

Lappeenranta

Pasi Salomaa

puh. 040 312 6322

sähköposti pasi.salomaa@evl.fi

Lohja

Pirkko Järvinen

diakoniapappi

puh. 044 328 4384

sähköposti pirkko.jarvinen@evl.fi

Nurmijärvi

Työntekijätilanne avoin

Oulu

Anne-Mari Kyllönen

Sofia seurakuntakeskus, Isokatu 17

puh. 040 591 2657

sähköposti anne-mari.kyllonen@evl.fi

Vastaanotto to klo 9–11, 1.krs.

Kokkola

Sanna Björkskog

Kokkolan suomalainen seurakunta

Läntinen Kirkkokatu 17, 67100 Kokkola

puh. 050 314 7302

sähköposti sanna.bjorkskog@evl.fi

Pori

Minna Aro

puh. 040 030 9761

sähköposti minna.aro@evl.fi

Rauma

Satu Salla

puh. 044 769 1270

sähköposti satu.salla@evl.fi

Savonlinna

Tiina Strengell

puh. 044 776 8011

sähköposti tiina.strengell@evl.fi

Seinäjoki

Tanja Salo

Ala-Kuljunkatu 1 A, 60100 Seinäjoki

puh. 050 570 6152

sähköposti tanja.salo@evl.fi

Tampere

Sirpa Toivo

PL 226, Näsilinnankatu 26,

33101 Tampere

puh. 050 561 1028

sähköposti sirpa.toivo@evl.fi

Vastaanotto ajanvarauksella.

Turku

Kristiina Wallenius-Penttilä

puh. 040 341 7279

sähköposti kristiina.wallenius@evl.fi

Päivystys sopimuksen mukaan.

Vaasa

Sanna Ala-Välkkilä

Raastuvankatu 13, 2. krs, 65101 Vaasa

puh. 044 480 8265

sähköposti sanna.ala-valkkila@evl.fi

Vastaanotto ajanvarauksella.

Vantaa

Seija Einola

PL 56, 01301 Vantaa

puh. 050 338 6212

sähköposti seija.einola@evl.fi

Päivystys: ti klo 9–11 Tikkurilan kirkolla, Asematie 12 a, ja joka toinen torstai (parillinen viikko) klo 14–16 Virtakirkko, Rajatorpantie 8.

Kuurojenpapit

Helsingin piiri

Janne Rissanen

Helsingin seurakunta­yhtymä,

Kolmas Linja 22B,00530 Helsinki

puh. 050 371 1314 (tekstiviestit/whatsapp)

sähköposti janne.rissanen@evl.fi

Lapuan piiri

Marja Saukkonen

Lapuan hiippakunnan toimisto

Kauppakatu 19 C, 3. krs.,

40100 Jyväskylä

puh. 0400 241 401 (myös WhatsApp ja tekstiviestit)

sähköposti: marja.saukkonen@evl.fi

Facebook ja Messenger:

Marja Kuurojenpappi Saukkonen

Skype: marja.kuurojenpappi

X (Twitter): Marja Kuurojenpappi

Instagram: kuurojenpappi

Videopuhelut: Messenger, Skype ja WhatsApp

Vastaanotto toimistolla ja koti- ja laitoskäynnit sopimuksen mukaan

Mikkelin piiri

Seppo Laukkanen

Kirkkokatu 10, PL 122, 50101 Mikkeli

puh. 050 355 9819

sähköposti seppo.laukkanen@evl.fi

Oulun piiri

Riikka Honkavaara

Ojakatu 1, PL 85, 90101 Oulu

puh. 044 755 5554

sähköposti riikka.m.honkavaara@evl.fi

Vastaanotto ja kotikäynnit sopimuksen mukaan.

Porvoon piiri

Maria Lindberg

KCSA, Eteläranta 8, PL 210, 00131 Helsinki

puh. 050 342 7129

sähköposti maria.lindberg@evl.fi

Turun piiri

Tiinakaisa Honkasalo

Hämeenkatu 13, 20501 Turku

puh. 050 428 8273

sähköposti tiinakaisa.honkasalo@evl.fi

Vastaanotto ja kotikäynnit sopimuksen mukaan

Kirkkohallitus

Sari Timonen

DY, Eteläranta 8, PL 210, 00131 Helsinki

puh. 040 610 4518

sähköposti sari.timonen@evl.fi

Kuurojen lähetys

Kuurojen Lähetyksen puheenjohtaja Kristiina Hovi

matkapuh. 050 3371 863 (vain tekstiviestit/whatsapp)

Pankkiyhteys OP FI15 5716 9020 0021 48

Taitto ja paino: Grano Oy

Aineisto seuraavaan lehteen toimitettava **31.10.2024 mennessä** Sari Timoselle: sari.timonen@evl.fi (aineisto vain sähköpostilla: tekstit ja kuvat liitetiedostoina)